דוד טברסקי (ניו סקוור)

הרב דוד טברסקי (נולד ב-כ"ו בתשרי ה'תש"א - 28 באוקטובר 1940) הוא האדמו"ר הנוכחי מסקווירה שמרכזה ניו סקוור שבניו יורק.

ביוגרפיה
נולד ביאשי כבן זקונים אחרי 3 בנות, לרבי יעקב יוסף טברסקי שהיה האדמו"ר מסקווירה ולרבנית טראני, נכדת רבי ישכר דב רוקח מבעלז. עם תום מלחמת העולם השנייה, בשנת 1945, עבר עם משפחתו לבוקרשט. בכ"ט אדר א' תש"ח הגיע לארצות הברית עם הוריו.

נישא בשנת 1959 לחנה חיה, בתו של האדמו"ר מויז'ניץ, הרב משה יהושע הגר.

לאחר פטירת אביו הוכתר באפריל 1968 לאדמו"ר.

בחנוכה שנת 2000 הוא נפגש עם נשיא ארצות הברית ביל קלינטון בחדר הסגלגל כדי לבקש ממנו שיחון ארבעה מחסידי סקווירה שנשפטו למאסר בגין הונאה. קלינטון חנן אותם כשסיים את תפקידו.

בהוראתו הוקמה בעיירה סקווירא חברת "הצלה" המורכבת מנשי המקום, המיועדת לסייע לנשים הזקוקות לשירותי בריאות דחופים, וזאת בנוסף לחברת ההצלה הרגילה של העיירה.

באוקטובר 2022 שוחח טלפונית עם נשיא ארצות הברית ג'ו ביידן שביקש את תמיכתו במועמד הדמוקרטי לקראת הבחירות לבית הנבחרים של ארצות הברית.

ילדיו
 הרב אהרן מנחם מנדל טברסקי, נשוי לבת דודתו חוה רייזל בת הרב מרדכי הגר האדמו"ר הקודם מויז'ניץ מונסי.
 הרב יצחק, נשוי לבת דודתו מלכה העניא, בתו של הרב ישראל הגר האדמו"ר מויז'ניץ.
 הינדא, נשואה לבן דודה הרב אברהם יהושע העשיל טברסקי, בנו של רבי חי יצחק מרחמסטריווקא ארצות הברית.
 ציפורה (נפטרה ח' באלול ה'תשפ"ב), הייתה נשואה לרב אליעזר גולדמן, האדמו"ר מזוויהל ארצות הברית.
 סימא מירל, נשואה לרב יעקב יוסף, בן דודה רבי ישראל הגר, האדמו"ר הנוכחי מויז'ניץ מונסי.
 הרב יעקב יוסף, היה נשוי לחנה יענטא, בתו של רבי ישעיה טברסקי, האדמו"ר מצ'רנוביל בורו פארק. בני הזוג התגרשו בכסלו ה'תשפ"א. בנשואין שניים חתן האדמו"ר רבי ישכר שלמה הלברשטם מקולושויץ.
 הרב חיים מאיר, נשוי לרחל דינה בתו של בן דודו הרב צבי אלימלך הלברשטאם בן רבי משה מקיוויאשד.

לקריאה נוספת
מאמענט פסח תשפ"ב.

קישורים חיצוניים

הערות שוליים

ניו יורק: אישים
אדמו"רים אמריקאים
אמריקאים ממוצא יהודי-רומני
משפחת רוקח
אדמו"רי סקווירא
אמריקאים שנולדו ב-1940